Satar Jami'ar Greenfield ta faru ne a ranar 20 ga watan Afrilun shekara ta 2021, lokacin da aka sace aƙalla ɗalibai da ma'aikata guda 23 a ƙauyen Kasarami, da ke karamar Hukumar Chikun, a Jihar Kaduna, Nijeriya, yayin wani hari da wasu da ake zargin 'yan fashi da makami ne suka kai a Jami'ar Greenfield . Wannan shi ne karo na hudu da ake satar mutane daga wata makarantar ilimi a shekara ta 2021, kuma na biyar kenan tun daga watan Disambar shekara ta 2020, wanda ke zuwa makonni biyar da kwanaki shida bayan sace Afaka, inda aka sace dalibai guda 39. Harin ya faru ne da karfe 8:15 na dare agogon yankin a ranar 20 ga watan Afrilun shekara ta 2021 a Jami'ar Greenfield . Hukumomin ‘yan sanda sun tabbatar da satar kuma sun ce wadanda ake zargin’ yan fashi da makami ne suka kutsa kai cikin makarantar suka yi awon gaba da daliban, yayin da suka kashe wani ma’aikaci guda. Masu garkuwan sun nemi fan miliyan 800 na fansa. A ranar 23 ga watan Afrilun shekara ta 2021, masu garkuwar sun kashe dalibai uku a hannunsu.